लगभग एक दशक बाद चेन्नई सुपर किंग्स के साथ दूसरे इंडियन प्रीमियर लीग खिताब की ओर बढ़ रहे आॅस्ट्रेलियाई खिलाड़ी शेन वाटसन आईपीएल के 11वें संस्करण में अपनी अच्छे फॉर्म के लिए कप्तान महेंद्र सिंह धोनी के शुक्रगुजार हैं। दो साल के निलंबन के बाद आईपीएल में वापसी करने वाली चेन्नई ने शानदार प्रदर्शन करते हुए प्लेऑफ में प्रवेश कर लिया है। क्वालीफायर-1 में मंगलवार को मुंबई के वानखेड़े स्टेडियम में चेन्नई का सामना सनराइजर्स हैदराबाद से होगा और इस मुकाबले में जीतने वाली टीम सीधे फाइनल में प्रवेश करेगी।